The Weeknd

Էյբլ Տեսֆայե (, ), ավելի հայտնի է որպես The Weeknd (արտասանվում է «Դը Ուիքենդ»), կանադացի երգիչ-երգահան և երաժշտական պրոդյուսեր։ Հայտնի է դարձել 2010 թվականին ՅուԹյուբում վիդեոհոսթինգում ներբեռնած մի քանի երգերի շնորհիվ, իսկ 2011 թվականին թողարկել է միանգամից 3 միքսթեյպ։ 2013 թվականի սեպտեմբերին լույս է տեսնում նրա դեբյուտային ստուդիական ալբոմը, որը կոչվում է «Kiss Land»։ 2015 թվականի օգոստոսին թողարկել է իր երկրորդ՝ «Beauty Behind the Madness» անվանումը կրող ալբոմը, որը գլխավորել է Billboard 200 հիթ շքերթը։ Ալբոմի «Can't Feel My Face» և «The Hills» սինգլները գլխավորել են Billboard Hot 100 հիթ շքերթը։

Կենսագրություն 
Նա ծնվել է 1990 թվականի փետրվարի 16-ին, Տորոնտոյում, Կանադա, մեծացել է Սքարբորոյում և եղել է միակ երեխան ընտանիքում։ Նրա ընտանիքը Եթովպիայից Կանադա եկած էմիգրանտներ էին։ Նրա ծնողները Մաքքոնեն և Սամրան, տեղափոխվել են Եթովպիայից 1980-ականներին։ Նրա մայրը եղել է բուժքույր, խոհարարուհի, աշխատել է նաև գիշերoթիկ դպրոցում։ Նա մեծացել է`լսելով տարբեր ժանրերի երաժշտություն`սոուլ, հիփ հոփ, Funk, Indie Rock, Post-Punk։ Սկսած նրա ծննդից` հայրը երբեք նրա կողքին չի եղել, և մայրը շատ էր աշխատում, ամենից շատը նրա մասին հոգ է տարել նրա տատիկը, այդ պատճառով էլ նա տիրապետում էր Ամհարիկ լեզվին, դա առաջին լեզուն էր, որը նա սովորեց։ Նրա տատիկը վերցնում էր նրան իր հետ Եթովպական Օրթոդոքս եկեղեցի։

Գործունեություն

2010-11։ Կարիերայի սկիզբ և միքսթեյփներ 
Տորոնտոյում Տեսֆայեն հանդիպեց պրոդյուսեր Ջերմի Ռոուզին, ով մտահղացում ուներ ստեղծել R&B պրոյեկտ "The Weeknd" անունով։ Հետո փորձելով իր մտահաղացման մասին պատմել երաժիշտ Կերտիս Սանտիագոյին։ Ռոուզը նվագեց իր գործիքներից մեկի վրա, իսկ Տեսֆայեն երգեց և նրանք սկսեcին աշխատել առաջին ալբոմի վրա։ Երեք երգ "What You Need", "Loft Music","The Morning"։ Ռոուզը թույլատրեց նրան թողել երգերը իր անվան տակ, այն պայմանով, որ նա կվարձատրվի դրանց համար։ Ամեն դեպքում 2010 թվականին տեղադրեց այդ երգերը YouTube "The Weeknd" անունով, բայց նրա անձը գաղտնի էր մնում։

2012–14։ Trilogy և Kiss Land 

2012 թվականի ապրիլին նա սկսեց իր Ամերիկյան շրջագայությունը՝ ներկայանալով Coachella Festival-ում։ Նա և իր խումբն այցելեցին տարբեր մեծ քաղաքներ։ Տեսֆայեն և իր բենդը շարունակեցին շրջագայությունը Եվրոպայում։ Իր դեբյուտի ժամանակ Լոնդոնում նա երգեց Մայքլ Ջեքսոնի "Dirty Diana" երգը։
2012 թվականի սեպտեմբերին The Weeknd-ը միացավ Republic Records-ին։ "Trilogy" ալբոմը թողարկվեց նոյեմբերին և ներառում էր իր մեջ միքստեյփների ուրիշ ձևեր և 3 այլ երգ։ "Trilogy"-ին հայտնվեց "Canadian Albums Chart"-ի 5-րդ հորիզոնականում և "U.S. Billboard 200"-ի 4-րդ հորիզոնականում՝ առաջին շաբաթում 86,000 վաճառքի թվաքանակով։ Հետո BBC-ին հայտարարեց, որ The Weeknd-ը նոմինացվել է "The Sound of 2013" մրցանակաբաշխությանը։ 2013 թվականի մայիսին հայտարարվեց որ "Trilogy"-ն պաշտոնապես դարձել է պլատինե։

2013 թվականի վերջին Դը Ուքենդը միացավ Ջասթին Թիմբերլեյքին իր 20/20 շրջագայության ժամանակ 6 ներկայացման համար։ 2014 թվականի փետրվարին նա ռեմիքսեց Beyonce-ի "Drunk in Love" սինգլը։ Այն ավելին էր, քան ռեմիքս, որովհետև նա լիովին փոխեց երգի կառուցվածքը։

2014 թվականին նա ներկայացրեց իր նոր երգը "SoundCloud"-ում, որի անունն էր "Often"։ Հուլիսի 20-ին նա ներկայացրեց մի ուրիշ երգ՝ "King of the Fall", իր շրջագայությունը գովազդելու համար։ Սեպտեմբերի 30-ին լույս տեսավ իր և Արիանա Գրանդեյի նոր երգը, որի անունն է "Love me harder"։ Երգը հայտնվեց "Billboard HOT 100 chart"-ի 7-րդ հորիզականում։ Իսկ 2014 թվականի դեկտեմբերի 20-ին ներկայացրեց "Մոխրագույնի 50 երանգները" ֆիլմի սաունդթրեքը՝ "Earned It" երգը, որը գրավեց 3 հորիզոնականը "Billboard HOT 100"-ում։ 2015 թվականին "2015 BET Awards"-ում նա երգեց Ալիշա Քիսի հետ։

2015։ Beauty Behind The Madness 
2015 թվականի մայիսի 27-ին նա ներկայացրեց իր նոր տեսահոլովակը "The Hills" երգի համար։ Երգը գրավեց 20-րդ հորիզոնականը "The Billboard HOT 100"։ Հունիսի 8-ին ներկայացվեց "Can't Feel My Face" երգը։ Երգը գրավեց 24-րդ հորիզոնականը "Billboard HOT 100" և գրավեց 1 տեղը Կանադական "HOT 100"-ում։

2015 թվականի սեպտեմբերին նա դարձավ վերջին 7 տարվա մեջ առաջին մարդը ով ունեցավ միանգամից 2 երգ HOT 100-ի Թոփ 3-ում նույն շաբաթվա մեջ "Can't Feel My Face" և "The Hills" 2-րդ և 3-րդ հորիզոնականներում։ Այդ տարի The Weeknd-ը ունեցավ բազմաթիվ դուետներ որոնց թվում են Միք Միլլի "Pullin Up" Բելլիյի "Might Not" և Թրեվիս Սքոթթի "Pray 4 Love"։ Հետագայում նա կունենա դուետ Դիսքլոժրի հետ, նրանց նոր "Caracal" ալբոմի համար։ 2015 թվականի հոկտեմբերին նա հյուրնկալեց Էմի Շումերին "Saturday Night Live" շոուին որպես երաժշտական հյուր։

Դեկտեմբերի 1-ին ալբոմը հայտարարվեց որպես 2015 թվականի ընթացքում ամենից շատ լսված ալբոմ (ավելի քան 60 միլիոն լսող), իսկ «Rolling Stone» ամսագիրը այն համարեց 2015 թվականի 5-րդ լավագույն ալբոմը։

Ոգեշնչող արտիստներ և կերպար 
The Weeknd-ը նշել է, որ ոգեշնչվում է Ար Քելլիով, Մայքլ Ջեքսոնով և Փրինսով։ Նա նաև նշել է, որ հենց Ջեքսոնի երաժշտությունն է հասկացրել նրան, որ նա ուզում է երգիչ դառնալ։

Նրա հատկանշական սանրվածքը ոգեշնչված է Ժան-Միշել Բասքիաթից։ Նրա մազերը կարող են լինել բաժանված 4 մասի (դիմացի ձախ - պտտված եղջյուր։ հետեվի ձախ - փոքր ութոտնուկ)։ Նա երկարացնում է մազերը 2011 թվականից։ Այն պատասխանին, թե ինչու են նրա մազերը այդպիսին, նա ասում է, որ ուզում է հիշվել որպես բոլորից տարբերվող և տարօրինակ։ «Գրողի ծոցը ամեն ինչը, թող իմ մազերը լինեն այնպիսին, ինչպիսին նրանք են ուզում։ Եթե ես կտրեմ մազերս, կլինեմ բոլորի նման, իսկ դա ինձ շատ է հոգնեցնում»,- ասել է The Weeknd-ը։

Սկավառակագրություն

Ստուդիական ալբոմներ 
 «Kiss Land» (2013)
 «Beauty Behind the Madness» (2015)
 «Starboy» (2016)
 «After Hours» (2020)
 «Dawn FM» (2022)

Շրջագայություններ

Սեփական 
 The Weeknd International Tour (Spring 2012)
 The Weeknd Fall Tour (2012)
 The Weeknd Kiss Land Fall Tour (2013)
 King of the Fall (2014)
 The Madness Fall Tour (2015)

Բացումներ 
 Ceremonials Tour (2012) (with Florence and the Machine)
 The 20/20 Experience World Tour (2013) (with Justin Timberlake)
 Would You Like a Tour? (2014) (with Drake)
 Anti World Tour (2016) (with Rihanna)

Ծանոթագրություններ

Արտաքին հղումներ 
 Պաշտոնական կայք 
 Պաշտոնական էջը Ֆեյսբուքում
 Պաշտոնական էջը Թվիթերում

The Weeknd
Կանադացի երգիչներ
Կանադացի հիփ հոփ երգիչներ և երգչուհիներ
«Գրեմմի» մրցանակի դափնեկիրներ